
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1792 

28 Σεπτεμβρίου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ένδειξη της κατανάλωσης ενέργειας για τους οικια¬ 
κούς λαμπτήρες, σε συμμόρφωση προς την Οδη¬ 
γία της Επιτροπής των Ευρωπαϊκών Κοινοτήτων 
98/11/ΕΚ της 27ης Ιανουάριου 1998 και σε εφαρ¬ 
μογή του Π .Δ. 180/94. 1 

Σύσταση Εκκλησιαστικού Ιδρύματος στην Ιερά Μη¬ 
τρόπολη Δημητριάδος και Αλμυρού με την επωνυ¬ 
μία «Λειτουργοί Υγείας της Αγάπης». 2 


ΑΠΟΦΑΣΕΙ Σ 

Αριθ, Δ6/Β/13897 (1) 

Ένδειξη της κατανάλωσης ενέργειας για τους οικιακούς 
λαμπτήρες, σε συμμόρφωση προς την Οδηγία της Ε¬ 
πιτροπής των Ευρωπαϊκών Κοινοτήτων 98/11/ΕΚ της 
27ης Ιανουάριου 1998 και σε εφαρμογή του Π.Δ. 
180/94. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 
ΚΑΙ ΑΝΑΠΤΥΞΗΣ 

Έχοντας υπόψη: 

1. Τις διατάξεις του Ν. 1338/83 «Εφαρμογή του Κοινοτι¬ 
κού Δικαίου" (ΦΕΚ 34/τ.Α/17.3.83), όπως έχει τροποποιη¬ 
θεί και ισχύει, και ιδίως του άρθρου 2 παράγραφος 1 (πε¬ 
ριπτώσεις δ, ζ, η,) και παράγραφος 2 αυτού. 

2. Τις διατάξεις του Π.Δ. 180/94 (ΦΕΚ 114/Α/94)« Ενδει¬ 
ξη της κατανάλωσης ενέργειας και λοιπών πόρων των οι¬ 
κιακών συσκευών με την επισήμανση και την παροχή ο¬ 
μοιόμορφων πληροφοριών σχετικά με τα προϊόντα, σε 
συμμόρφωση προς την Οδηγία του Συμβουλίου των Ευ¬ 
ρωπαϊκών Κοινοτήτων 92/75/ΕΟΚ της 22ας Σεπτεμβρίου 
1992». 

3. Τιςδιατάξειςτου άρθρου 29Ατου Ν. 1558/85 «Κυβέρ¬ 
νηση και Κυβερνητικά Οργανα» (ΦΕΚ 137/τ. Α/1985), ό¬ 
πως προστέθηκε με το άρθρο 27 του Ν. 2081/92 
(ΦΕΚ154/τ. Α/1992) και ανπκαταστάθηκε με την παρά¬ 
γραφο 2α του άρθρου 1 του Ν. 2469/1997 (ΦΕΚ 38/τ. 
Α/1997). 


4. Το άρθρο 1 παράγρ. 1 εδάφιο Β περίπτωση 3 του νό¬ 
μου 2647/98 «Μεταβίβαση αρμοδιοτήτων στις Περιφέρει¬ 
ες και την Αυτοδιοίκηση και άλλες διατάξεις» (ΦΕΚ 237/τ. 
Α/22.10.98). 

5. Την Οδηγία 98/11/ΕΚ της 27ης Ιανουάριου 1998 της 
Επιτροπής Ευρωπαϊκών Κοινοτήτων σχετικά με την ένδει¬ 
ξη της κατανάλωσης ενέργειας των οικιακών λαμπτήρων. 

6. Το γεγονός όπ από τις διατάξεις της παρούσας Από¬ 
φασης δεν προκύπτει δαπάνη εις βάρος του κρατικού 
προϋπολογισμού, αποφασίζουμε: 

Άρθρο 1 

1. Σκοπός της παρούσας Απόφασης είναι η συμμόρφω¬ 
ση προς την Οδηγία της Επιτροπής των Ευρωπαϊκών Κοι¬ 
νοτήτων 98/11/ΕΚ της 27ης Ιανουάριου 1998 (ΕΕ αριθ. 1_ 
71 της 10.3.1998) και η εφαρμογή του Π.Δ. 180/94, ανα¬ 
φορικά με την ένδειξη της κατανάλωσης ενέργειας για 
τους οικιακούς λαμπτήρες. 

Η παρούσα απόφαση εφαρμόζεται στους οικιακούς η¬ 
λεκτρικούς λαμπτήρες που τροφοδοτούνται άμεσα από 
το δίκτυο ηλεκτρισμού (λαμπτήρες πυρακτώσεως και συ¬ 
μπαγείς λαμπτήρες φθορισμού με ενσωματωμένο στραγ- 
γαλισπκό πηνίο), καθώς και στους οικιακούς λαμπτήρες 
φθορισμού (περιλαμβανομένων των σωληνωτών λαμπτή¬ 
ρων φθορισμού και των συμπαγών λαμπτήρων φθορι- 
σμού χωρίς ενσωματωμένο στραγγαλιστικό πηνίο), έστω 
και αν διατίθενται στο εμπόριο για μη οικιακή χρήση. 

Σε περίπτωση που είναι δυνατόν να αποσυναρμολογη- 
θούν από τους τελικούς χρήστες, για τους σκοπούς της 
παρούσας Απόφασης ως «λαμπτήρας» νοείται το (τα ) 
τμήμα (-τα) που εκπέμπει (-ουν) φως. 

2. Εξαιρούνται οι ακόλουθοι λαμπτήρες από το πεδίο ε¬ 
φαρμογής της παρούσας Απόφασης: 

α) Λαμπτήρες των οποίων η φωτεινή ροή υπερβαίνει τα 
6500 Ιυπιβη. 

β) Λαμπτήρες των οποίων η ισχύς εισόδου είναι κατώτε¬ 
ρη από 4 

γ) Λαμπτήρες με κάτοπτρο. 

δ) Οι διατιθέμενοι στο εμπόριο λαμπτήρες που χρησι¬ 
μοποιούνται κυρίως με άλλες πηγές ενέργειας, όπως 
μπαταρίες. 

ε) Οι διατιθέμενοι στο εμπόριο λαμπτήρες που κατά κύ¬ 
ριο λόγο δεν εκπέμπουν φως του ορατού φάσματος (μή¬ 
κος κύματος 400-800 πγπ). 

στ) Οι διατιθέμενοι στο εμπόριο λαμπτήρες ως μέρος 





23420 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΙ (ΤΕΥΧΟΣ ΔΕΥΤΕΡΟ) 


προϊόντος του οποίου ο κύριος σκοπός δεν είναι να φωτί¬ 
ζει. Ωστόσο, περιλαμβάνονται οι λαμπτήρες που προορί¬ 
ζονται για πώληση, μίσθωση ή μίσθωση-αγορά ή διατίθε¬ 
νται χωριστά, όπως π.χ. ως ανταλλακτικά. 

3. Οσον αφορά τους εξαιρούμενους λαμπτήρες που α- 
ναφέρονται στην παράγραφο 2, η ετικέττα και το δελτίο ε¬ 
πιτρέπεται να πληρούν την παρούσα απόφαση, υπό τον ό¬ 
ρο ότι τα εναρμονισμένα πρότυπα μέτρησης που ισχύουν 
για τους λαμπτήρες αυτούς έχουν εγκριθεί και δημοσιευ- 
θεί σύμφωνα με την παράγραφο 4. 

4. Οι πληροφορίες που απαιτούνται βάσει της παρού¬ 
σας απόφασης προκύπτουν σύμφωνα με εναρμονισμένα 
πρότυπα, των οποίων οι αριθμοί αναφοράς έχουν δημο- 
σιευθεί στην Επίσημη Εφημερίδα των Ευρωπαϊκών Κοινο¬ 
τήτων και για τα οποία τα Κράτη Μέλη έχουν δημοσιεύσει 
τους αριθμούς αναφοράς των εθνικών προτύπων με τα ο¬ 
ποία μεταφέρονται στο εσωτερικό τους δίκαιο τα εν λόγω 
εναρμονισμένα πρότυπα. 

5. Τα εναρμονισμένα πρότυπα τα οποία αναφέρονται 
στην παράγραφο 4 εκπονούνται κατόπιν εντολής της Επι¬ 
τροπής σύμφωνα με την Οδηγία 83/189/ΕΟΚ. 

6. Στην παρούσα Απόφαση, οι χρησιμοποιούμενοι όροι 
έχουν την ίδια έννοια με εκείνη των όρων του Π. Δ. 180/94 
{ΦΕΚ 114/Α/7.7.94), εκτός εάν από τα συμφραζόμενα 
προκύπτει κάτι διαφορετικό. 

Αρθρο 2 

1.0 τεχνικός φάκελος που αναφέρεται στο άρθρο 2 πα¬ 
ράγραφος 2 του Π. Δ. 180/94 πρέπει να περιλαμβάνει: 

α) Το όνομα, το εμπορικό σήμα και τη διεύθυνση του 
προμηθευτή. 

β) Γενική περιγραφή του λαμπτήρα που πρέπει να είναι 
επαρκής για τη μονοσήμαντη αναγνώρισή του. 

γ) Πληροφορίες, περιλαμβανόμενων κατά περίπτωση 
σχεδίων, σχετικά με τα κύρια κατασκευαστικά χαρακτηρι¬ 
στικά του μοντέλου και. ιδίως, εκείνα που επηρεάζουν ση¬ 
μαντικά την κατανάλωση ενέργειας αυτού 

δ) Πρακτικά των σχετικών δοκιμών μέτρησης οι οποίες 
έχουν διεξαχθεί για το μοντέλο σύμφωνα με τις μεθόδους 
δοκιμών των εναρμονισμένων προτύπων που αναφέρο- 
νται στο άρθρο 1 παράγραφος 4 της παρούσας Απόφα¬ 
σης. 

ε) Ενδεχομένως, οδηγίες χρήσης. 

2. Η ετικέττα που προβλέπεται στο άρθρο 2 παρά¬ 
γραφος 1 του Π.Δ. 180/94 προσδιορίζεται στο παράρ¬ 
τημα I της παρούσας απόφασης. Η ετικέττα πρέπει να 
επικολλάται ή να τυπώνεται ή να προσαρτάται. εξωτε¬ 
ρικά στη συσκευασία κάθε λαμπτήρα. Οτιδήποτε άλλο 
επικολλάται ή τυπώνεται ή προσαρτάται στη συσκευα¬ 
σία κάθε λαμπτήρα δεν πρέπει να συγκαλύπτει ή μειώ¬ 
νει το ευανάγνωστο της ετικέττας. Στο παράρτημα I κα¬ 
θορίζεται ο τρόπος με τον οποίο πρέπει να εμφανίζεται 
η ετικεττα όταν η συσκευασία είναι πολύ μικρών δια¬ 
στάσεων 

3. Το δελτίο (φυλλάδιο οδηγιών) που αναφέρεται στο 
άρθρο 2 παράγραφος 1 του Π.Δ. 180/94 καθορίζεται στο 
παράρτημα II της παρούσας απόφασης. 

4. Στις περιπτώσεις που οι εν λόγω λαμπτήρες διατίθε¬ 
νται προς πώληση, μίσθωση ή μίσθωση-αγορά ταχυδρο¬ 
μικά μέσω καταλόγου ή με άλλες μεθόδους που συνεπά¬ 
γονται ότι ο υποψήφιος αγοραστής δεν έχει τη δυνατότη¬ 
τα να εξετάσει το εκτεθειμένο προϊόν, και εφόσον η 
προσφορά παρέχεται μέσω εντύπων, όπως π.χ. ένας κα¬ 


τάλογος ταχυδρομικών παραγγελιών, το εν λόγω έντυπο 
υλικό πρέπει να περιλαμβάνει όλες τις πληροφορίες που 
καθορίζονται στο Παράρτημα III της παρούσας Απόφα¬ 
σης. 

5. Η τάξη ενεργειακής απόδοσης ενός λαμπτήρα, που 
καθορίζεται στην επκέττα και το δελτίο πληροφοριών, 
πρέπει να προσδιορίζεται σύμφωνα με το παράρτημα IV 
της παρούσας απόφασης. 

Άρθρο 3 

1. Οι προμηθευτές και οι έμποροι οφείλουν να εκπλη¬ 
ρώνουν τις υποχρεώσεις τους που απορρέουν από την 
παρούσα Απόφαση και το Π.Δ. 180/1994. 

2. Οποιοσδήποτε κατασκευάζει, εισάγει, πωλεί και γενι¬ 
κά διαθέτει στην αγορά ηλεκτρικούς λαμπτήρες που κα¬ 
λύπτονται από την παρούσα απόφαση, κατά παράβαση 
της παρούσας απόφασης και των διατάξεων του Π.Δ. 
180/1994, ή εμποδίζει τον σχετικό έλεγχο, τιμωρείται με 
χρηματικό πρόστιμο μέχρι 5.000.000 δραχμές. Το ύψος 
του χρηματικού προστίμου δεν μπορεί να είναι μικρότερο 
των εξόδων που δαπάνησε η αρμόδια Υπηρεσία για τη 
διαπίστωση της παράβασης. 

Τα ανωτέρω πρόστιμα βεβαιώνονται και εισπράττονται 
υπέρ του Δημοσίου σύμφωνα με τις ισχύουσες διατάξεις 
του Κώδικα Είσπραξης Δημοσίων Εσόδων και αποτελούν 
έσοδα του Κρατικού Προϋπολογισμού, 

Τα πρόστιμα επιβάλλονται από τις Περιφέρειες της χώ¬ 
ρας, οτα γεωγραφικά όρια των οποίων ανήκει, κατά περί¬ 
πτωση, το κατάστημα του προμηθευτή ή εμπόρου που 
διέπραξε την παράβαση, σύμφωνα με το άρθρο 1 παρα- 
γρ. 1 εδάφιο Β περίπτωση 3 του νόμου 2647/98 “Μεταβί¬ 
βαση αμοδιοτήτων στις Περιφέρειες και την Αυτοδιοίκη¬ 
ση και άλλες διατάξεις" ΦΕΚ 237/Α/22.10.98). 

3. Με απόφαση του Προϊσταμένου της αρμόδιας Υπη¬ 
ρεσίας του Υπουργείου Ανάπτυξης είναι δυνατό να πε¬ 
ριοριστεί ή να απαγορευθεί η περαιτέρω διάθεση των εν 
λόγω ηλεκτρικών λαμπτήρων στην αγορά, ή και να επι¬ 
βάλλεται η απόσυρσή των από την αγορά με μέριμνα του 
προμηθευτή. 

4. Κατά της αποφάσεως επιβολής προστίμου ή περιορι¬ 
σμού της διάθεσης την αγορά ή απόσυρσης είναι δυνατή, 
μέσα σε τριάντα (30) ημέρες από την κοινοποίηση στον υ¬ 
πόχρεο, η άσκηση ενδικοφανούς προσφυγής ενώπιον 
του Υπουργού Ανάπτυξης, ο οποίος υποχρεούται να απο- 
φανθεί εντός εξήντα (60) ημερών από της υποβολής της 
προσφυγής σε αυτόν. 

Άρθρο 4 

Αρμόδιες Υπηρεσίες για την εφαρμογή των διατάξεων 
της παρούσας απόφασης, πλην των προστίμων της πα- 
ραγρ. 2του άρθρου 3, ορίζονται: 

α) Η Διεύθυνση 4η Κλαδική Βιομηχανικής Πολιτικής της 
Γενικής Γραμματείας Βιομηχανίας του Υπουργείου Ανά¬ 
πτυξης, που ελέγχει τις οικιακές συσκευές και από από- 
ψεως ασφαλείας, και 

β) Η Διεύθυνση Ανανεώσιμων Πηγών και Εξοικονόμη¬ 
σης Ενέργειας του Υπουργείου Ανάπτυξης. 

Άρθρο 5 

Ενσωματώνονται και αποτελούν αναπόσπαστο μέρος 
της παρούσας Κοινής Υπουργικής Απόφασης τα παραρ¬ 
τήματα I έως IV που ακολουθούν. 

ΠΑΡΑΡΤΗΜΑΙ 
Η ΕΤΙΚΕΤΤΑ 

Σχέδιο της Ετικέττας: 

1. Η ετικέττα πρέπει να επιλέγεται από τις ακόλουθες ει¬ 
κονογραφήσεις. Σε περίπτωση που η ετικέττα δεν τυπώ¬ 
νεται επί της συσκευασίας αλλά επικολλάται ή προσαρ- 
τάται στη συσκευασία, πρέπει να χρησιμοποιείται η έγ¬ 
χρωμη ετικέττα. Εάν πρόκειται για “μαυρόασπρη" 
ετικέττα, η εκτύπωση και το φόντο επιτρέπεται να είναι ο- 
ποιουδήποτε χρώματος δεν επηρεάζει το ευανάγνωστο 
της ετικέττας. 

Εγχρωμη ετικέττα Μαυρόασπρη ετικέττα 

2. Οι σημειώσεις που ακολουθούν καθορίζουν τις πλη¬ 
ροφορίες που πρέπει να περιλαμβάνονται: 

Σημείωση: 

I) Η τάξη ενεργειακής απόδοσης του λαμπτήρα, που 
προσδιορίζεται σύμφωνα με το παράρτημα IV. Το ενδει¬ 
κτικό γράμμα πρέπει να τοποθετείται στο ίδιο επίπεδο με 
το αντίστοιχο βέλος. 

II) Η φωτεινή ροή του λαμπτήρα σε Ιυιπβη, που μετράται 
σύμφωνα με τις μεθόδους δοκιμών των εναρμονισμένων 
προτύπων που προβλέπονται στο άρθρο 1 παράγραφος 
4. 

III) Η ισχύς εισόδου (σε 'ΜΜ}, που μετράται σύμφωνα με 
τις μεθόδους δοκιμών των εναρμονισμένων προτύπων 
που προβλέπονται στο άρθρο 1 παράγραφος 4. 

IV) Η μέση ονομαστική διάρκεια ζωής του λαμπτήρα, σε 
ώρες, που μετράται σύμφωνα με τις μεθόδους δοκιμών 
των εναρμονισμένων προτύπων που προβλέπονται στο 
άρθρο 1 παράγραφος 4. Εάν επί της συσκευασίας δεν α- 
ναφέρεται καμία άλλη πληροφορία σχετικά με τη διάρ¬ 
κεια ζωής του λαμπτήρα, η ένδειξη αυτή επιτρέπεται να 
παραλείπεται. 

3. Εάν οι πληροφορίες που καθορίζονται στην ανωτέρω 
παράγραφο 2 σημεία II, III και, κατά περίπτωση IV, περι¬ 
λαμβάνονται αλλού επί της συσκευασίας του λαμπτήρα, 
επιτρέπεται να παραλείπονται από την ετικέττα, όπως ε¬ 
πίσης και από το κουτί που περιέχει τον λαμπτήρα. Στην 
περίπτωση αυτή η ετικέττα πρέπει να επιλέγεται από τις 
ακόλουθες εικονογραφήσεις: 


Εη2Γ 9 ?· 


Εβ^Ιο) 

Ο 


[Α> 

κ> 


ί 

ιΓ? 


[_.Φ 

β —Μ 

^41 


[_Ρ> 

[τ;:.ΐ> 



ι.. §>43 


Εκτύπωση 

4 Κατωτέρω καθορίζονται ορισμένα θέματα που αφο¬ 
ρούν την ετικέττα: 

Η ετικέττα πρέπει να περιβάλλεται από περιθώριο του¬ 
λάχιστον 5 ιύιιτι, όπως απεικονίζεται ανωτέρω. Οταν καμία 
πλευρά της συσκευασίας δεν επαρκεί για να περιλάβει 
την ετικέττα και αυτό το κενό περιθώριο, ή εάν αυτός ο 
τρόπος απεικόνισης θα εκάλυπτε άνω του 50% της επι¬ 
φάνειας της μεγαλύτερης πλευράς, επιτρέπεται η σμί¬ 
κρυνση της ετικέττας και του περιθωρίου αλλά όχι περισ¬ 
σότερο από ότι απαιτείται για να πληρούνται αμφότερες 
αυτές οι προϋποθέσεις. Ωστόσο, σε καμία περίπτωση δεν 
επιτρέπεται οι διαστάσεις της ετικέττας να είναι μικρότε¬ 
ρες από το 40% (κατά μήκος) των κανονικών της διαστά¬ 
σεων. Οταν η συσκευασία είναι πολύ μικρή ώστε να μην ε¬ 
παρκεί ούτε για αυτή την ελάχιστων διαστάσεων ετικέττα. 
η ετικέττα πρέπει να προσαρτάται στο λαμπτήρα ή τη συ¬ 
σκευασία. Ωστόσο, όταν ετικέττα πλήρους μεγέθους ε¬ 
κτίθεται μαζί με το λαμπτήρα (για παράδειγμα, προσαρ- 
τημένη στο ράφι όπου εκτίθεται ο λαμπτήρας), η ετικέττα 
επιτρέπεται να παραλείπεται. 

Χρησιμοποιούμενα χρώματα: 

Εγχρωμη εττκέττα: 

ΟΜΥΒ - Κυανό, Πορφυρό, Κίτρινο, Μαύρο 
Παράδειγμα: 07X0:0% Κυανό, 70% Πορφυρό, 100% Κί¬ 
τρινο, 0% Μαύρο. 

Βέλη: 

Α Χ0Χ0 

Β 70X0 

Ο 30X0 

ϋ 00X0 

Ε 03X0 

Ρ 07X0 

α οχχο 

Χρώμα της γραμμής πλαισίου: Χ070 

Ολο το κείμενο με μαύρα γράμματα. Το φόντο λευκό. 

ΠΑΡΑΡΤΗΜΑΙ! 

ΤΟ ΔΕΛΤΙΟ (ΦΥΛΛΑΔΙΟ ΟΔΗΓΙΩΝ) 

Το δελτίο (φυλλάδιο οδηγιών, κατάτο Π.Δ. 180/94) πρέ¬ 
πει να περιέχει τις πληροφορίες που καθορίζονται για την 
ετικέττα. 

Οταν δεν παρέχονται έντυπα για το προϊόν, η ετικέττα 
που συνοδεύει το προϊόν μπορεί επίσης να θεωρηθεί ως 
δελτίο. 

ΠΑΡΑΡΤΗΜΑ III 
ΤΑΧΥΔΡΟΜΙΚΕΣ ΠΑΡΑΓΓΕΛΙΕΣ ΚΑΙ 
ΛΟΙΠΕΣ ΠΩΛΗΣΕΙΣ ΕΞ ΑΠΟΣΤΑΣΕΩΣ 

Οι κατάλογοι ταχυδρομικών παραγγελιών και τα λοιπά 
έντυπα που αναφέρονται στο άρθρο 2 παράγραφος 4 
πρέπει να περιέχουν αντίγραφο της ετικέττας, ή τις ακό¬ 
λουθες πληροφορίες με την καθοριζόμενη κατωτέρω σει¬ 
ρά·. 

1. Τάξη ενεργειακής απόδοσης {Παράρτημα I, σημείω¬ 
ση 1} 

Εκφράζεται ως «Τάξη ενεργειακής απόδοσης.σε 

κλίμακα από Α (περισσότερο ενεργειακά αποδοτική) μέ¬ 
χρι Ο (λιγότερο ενεργειακά αποδοτική)». Όπου η πληρο¬ 
φορία αυτή παρέχεται σε πίνακα, μπορεί να εκφράζεται 
αλλιώς, υπό την προϋπόθεση ότι είναι σαφές πως η κλί¬ 
μακα κυμαίνεται από Α (περισσότερο ενεργειακά αποδο¬ 
τικό) μέχρι 3 (λιγότερο ενεργειακά αποδοτικό). 

2. Φωτεινή ροή του λαμπτήρα (Παράρτημα I, σημείωση 

II) 

3. Ισχύς εισόδου(Παράρτημα I, σημείωση III). 

4. Μέση ονομαστική διάρκεια ζωής του λαμπτήρα (Πα¬ 
ράρτημα I. σημείωση IV). 

(Επιτρέπεται να παραλείπεται σε περίπτωση που καμία 
άλλη πληροφορία σχετικά με τη διάρκεια ζωής του λα¬ 
μπτήρα δεν αναφέρεται στον κατάλογο). 

ΠΑΡΑΡΤΗΜΑΐν 

Η τάξη ενεργειακής απόδοσης ενός λαμπτήρα προσ¬ 
διορίζεται ως εξής; 

Οι λαμπτήρες κατατάσσονται στην τάξη Α εάν: 

- Λαμπτήρες φθορισμού χωρίς ενσωματωμένο στραγ- 
γαλιστικό πηνίο (εκείνοι που απαιτούν στραγγαλιστικό 
πηνίο ή/και άλλη διάταξη χειρισμού για τη σύνδεσή τους 
με το δίκτυο ηλεκτρισμού): 

νν < 0,15 νΦ+ 0,0097 Φ 

- Λοιπά είδη λαμπτήρων: 
νν <0,24%' Φ+ 0,0103 Φ 

όπου Φ είναι η έξοδος σε Ιυητβη (φωτεινή ροή) του λα¬ 
μπτήρα όπου νν είναι η ισχύς εισόδου του λαμπτήρα σε 
νναά. 

Εάν ο λαμπτήρας δεν ταξινομείται στην τάξη Α, τότε υ¬ 
πολογίζεται μία ηλεκτρική ισχύς αναφοράς ΙΛ/* ως εξής: 
ννΗ = 0,88 V Φ + 0,049 Φ, όταν Φ > 34 Ιυιπβηε 
0,2 Φ, όταν Φ < 34 Ιυητβηδ 

όπου Φ είναι η έξοδος σε Ιυπιβη (φωτεινή ροή) του λα¬ 
μπτήρα. 

Καθορίζεται μετά, ο δείκτης ενεργειακής απόδοσης ως: 


όπου νν είναι η ισχύς εισόδου του λαμπτήρα σε \Νά Μ. 

Οι τάξεις ενεργειακής απόδοσης καθορίζονται εν συνε¬ 
χεία σύμφωνα με τον ακόλουθο πίνακα: 

Τάξη ενεργειακής απόδοσης Δείκτης ενεργειακής απόδοσης ΕΙ 
Β ΕΙ <60% 

Ο 60% < ΕΙ < 80 % 

Ο 80% < ΕΙ < 95 % 

Ε 95% < ΕΙ < 110% 

ρ 110% < ΕΙ < 130 % 

α ΕΙ >130% 


Άρθρο 6 

Η ισχύς της παρούσας απόφασης αρχίζει την 1η Ιουλί¬ 
ου 1999. 

Ωστόσο επιτρέπεται μέχρι 31 Δεκεμβρίου 2000: 

- Η διάθεση στην αγορά, η εμπορία ή/και η έκθεση προϊ¬ 
όντων και 

- Η διανομή εντύπων για το προϊόν που αναφέρονται στο 
άρθρο 3 παράγραφος 2 του Π.Δ. 180/94 και εντύπου υλι¬ 
κού που αναφέρεται στο άρθρο 2 παράγρ. 4 της παρού¬ 
σας απόφασης, που δεν συμμορφώνονται με την παρού¬ 
σα απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Σεπτεμβρίου 1999 

ΟΙ ΥΠΟΥΡΓΟΙ 

ΕΘΙΥ ΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΑΝΑΠΤΥΞΗΣ 

ΓΙΑΝΝΟΣ ΠΑΠΑΝΤΩΝΙΟΥ ΕΥΑΓΓΕΛΟΣ ΒΕΝΙΖΕΛΟΙ 
-*- 

Αριθ.3192 (2) 

Σύσταση Εκκλησιαστικού Ιδρύματος στην Ιερά Μητρόπο¬ 
λη Δημητριάδος και Αλμυρού με την επωνυμία «Λει¬ 
τουργοί Υγείας της Αγάπης». 

Η ΔΙΑΡΚΗΣ ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπ’ όψει: 

1. Τας διατάξεις της παραγράφου 2του άρθρου 29.του 
Νόμου 590/1977 «Περί Καταστατικού Χάρτου της Εκκλη¬ 
σίας της Ελλάδος», 

2. Τας υποχρεώσεις της ποιμαινούσης Εκκλησίας αι ο¬ 
ποίοι απορρέουν από τους Ιερούς Κανόνας και τους Νό¬ 
μους του Κράτους πρός το χριστεπώνυμον πλήρωμα της 
Αγιωτάτης Εκκλησίας. 

3. Την υπ’ άριθμ. 1300/10.6.1999 Πρότασιν του Σεβα- 
σμιωτάτου Μητροπολίτου Δημητριάδος και Αλμυρού Ι¬ 
γνατίου. 

4. Τήν από 10.6.1999 Γνωμάτευσιν του Νομικού Γρα¬ 
φείου της Εκκλησίας της Ελλάδος. 

5. Τήν από 11.6.1999 απόφασιν αυτής, αποφασίζει: 
Συνιστά είς την Ιερά Μητρόπολιν Δημητριάδος και Αλ¬ 
μυρού Εκκλησιαστικόν Ίδρυμα υπό την επωνυμίαν : 
«ΛΕΙΤΟΥΡΓΟΙ ΥΓΕΙΑΣ ΤΗΣ ΑΓΑΠΗΣ», το οποίον θα λει- 
τουργή με την μορφήν Νομικού, προσώπου Ιδιωτικού Δι¬ 
καίου και θα εδρεύει εις τον Βόλον. Η οργάνωσις, διοί- 
κησις, διαχείρισις και λειτουργία του Ιδρύματος αυτού 
θα διέπεται από τας διατάξεις του επομένου Οργανι¬ 
σμού : 

ΟΡΓΑΝΙΣΜΟΣ ΛΕΙΤΟΥΡΓΙΑΣ 
ΤΟΥ ΕΚΚΛΗΣΙΑΣΤΙΚΟΥ ΙΔΡΥΜΑΤΟΣ 
ΕΙΣ ΤΗΝ ΙΕΡΑΝ ΜΗΤΡΟΠΟΛΙΝ 
ΔΗΜΗΤΡΙΑΔΟΣ ΚΑΙ ΑΛΜΥΡΟΥ 
ΥΠΟ ΤΗΝ ΕΠΩΝΥΜΙΑ: 

«ΛΕΙΤΟΥΡΓΟΙ ΥΓΕΙΑΣ ΤΗΣ ΑΓΑΠΗΣ» 

Άρθρον 1 

Σύστασις, Έδρα, Σφραγίςτου Ιδρύματος. 

Συνιστάται είς την Ιεράν Μητρόπολιν Δημητριάδος και 
Αλμυρού Εκκλησιαστικόν Ιδρυμαν υπό την επωνυμία : 
«ΛΕΙΤΟΥΡΓΟΙ ΥΓΕΙΑΣ ΤΗΣ ΑΓΑΠΗΣ». Έδρα τούτου ορί¬ 
ζεται ή έδρα της Ιερός Μητροπόλεως Δημητριάδος και 

Αλμυρού. Το Ίδρυμα θα λειτουργεί υπό τηνεπίβλεψιν και 
εποπτεία της Ιεράς Μητροπόλεως ώημητριάδος και Αλ¬ 
μυρού. 

Το Ίδρυμα έχει κυκλοτερή σφραγίδα είς την οποίαν α¬ 
ναγράφεται «ΙΕΡΑ ΜΗΤΡΟΠΟΛΙΣ ΔΗΜΗΤΡΙΑΔΟΣ ΚΑ! ΑΛ¬ 
ΜΥΡΟΥ -ΛΕΙΤΟΥΡΓΟΙ ΥΓΕΙΑΣ ΤΗΣ ΑΓΑΠΗΣ». 

Προστάται του Ιδρύματος ορίζονται οι Αγιοι Ανάργυ¬ 
ροι, Κοσμάς και Δαμιανός. 

Άρθρον 2 
Σκοποί και Μέσα 

Σκοποί του Ιδρύματος είναι: 

1. Η μέριμνα διά την υγείαν και ειδικώτερον η παροχή υ¬ 
πηρεσιών υγείας, τόσον εις τα πλαίσια της πρωτοβαθμίου 
όσον και της δευτεροβαθμίου περιθάλψεως, εις τους α¬ 
πόρους οι οποίοι διαμένουν στην Ελλάδα και το εξωτερι¬ 
κόν. 

2. Η διοργάνωσις εκπαιδευτικών προγραμμάτων και η 
εν συνεργασία με εκπαιδευτικούς φορείς διαρκής εκπαί- 
δευσις και επιμόρφωσις ιατρικού παραϊατρικού, νοση¬ 
λευτικού, βοηθητικού προσωπικού και προσωπικού λοι¬ 
πών επιστημών υγείας δια την οργάνωσιν μέσω εθελοντι¬ 
κής εργασίας της εσωτερικής και εξωτερικής 
ιεραποστολής εις τόν τομέα της υγείας. 

Αρθρον 3 

Διοίκησις του Ιδρύματος 

α) Το Ίδρυμα λειτουργεί υπό την επίβλεψιν και εποπτεί 
αν της Ιερός Μητροπόλεως Δημητριάδος και Αλμυρού. 
Διοικείται από επταμελές Διοικητικόν Συμβούλιον. απαρ- 
τιζόμενον από τον Μητροπολίτην Δημητριάδος και Αλμυ¬ 
ρού ως Πρόεδρον, ένα κληρικόν, δύο Ιατρούς, ένα οδο¬ 
ντίατρον, ένα φαρμακοποιόν και ένα ευυπόληπτον μέλος 
της κοινωνίας, απάντων ευσεβών και δραστήριων. Τα μέ¬ 
λη του διοικητικού συμβουλίου διορίζονται μετά των ανα¬ 
πληρωτών των από τον Μητροπολίτην Δημητριάδος και 
Αλμυρού. Τον Μητροπολίτην απάντα ή κωλυόμενον ανα¬ 
πληρώνει ο από αυτόν οριζόμενος αντικαταστάτης. 

β) Ο Μητροπολίτης Δημητριάδος και Αλμυρού δύναται 
να αντικαταστήσει ελευθέρως μέλος ή μέλη του Συμβου¬ 
λίου αν κρίνη αυτό επωφελές δια την εύρυθμον και απο¬ 
δοτικήν λειτουργίαν του Ιδρύματος. 

γ) Η θητεία των μελών του Διοικητικού Συμβουλίου ορί¬ 
ζεται τριετής, τα μέλη μπορούν νά επαναπροσδιορι- 
σθούν. ή δε προσφορά των υπηρεσιών των γίνεται άνευ 
μισθού ή άλλης παροχής, ώς τιμητική. 

Αρθρον 4 

Αρμοδιότηται του Διοικητικού Συμβουλίου 

α) Το Διοικητικόν Συμβούλιον αποφασίζει δια παν θέμα 
το οποίον αφορά ειςτην οργάνωσιν και λειτουργίαν του Ι¬ 
δρύματος και συντάσσει τον εσωτερικόν κανονισμόν λει¬ 
τουργίας του, συμφώνως μετας διατάξεις του άρθρου 13 
του παρόντος Κανονισμού. Αποφασίζει για την απόκτησιν 
και διαχείρισιν της περιουσίας του καθώς και δια τους πό¬ 
ρους πού διατίθενται δια την εκπλήρωσιν των σκοπών του 
κατά τα κατωτέρω. Συντάσσει και εγκρίνει ίδιον ετήσιον 
προϋπολογισμόν και απολογισμόν, διορίζει το απαραίτη¬ 
τον διά την λειτουργίαν του Ιδρύματος προσωπικόν, ορί¬ 
ζει την αντιμισθίαν του συμφώνως με τας διατάξεις της ι- 
σχυούσης νομοθεσίας και παύει τούτο, τηρών την νόμι¬ 
μον διαδικασία. 

β) Το Διοικητικόν Συμβούλιον είναι αρμόδιον να απο- 


φασίζη δια πάν θέμα το οποίον αφόρα εις την Διοίκησιν 
του Ιδρύματος και εις την διαχείρισιν της περιουσίας του. 
Ο Πρόεδρος ή ο νόμιμος αναπληρωτής αυτού εκπροσω¬ 
πεί το «Ίδρυμα εις πάσας τας σχέσεις αυτού και εις πά- 
σαν δικαστικήν ή διοικητικήν άρχην. Συγκαλεί δι' αποφά 
σεώς του το Διοικητικόν Συμβούλιον, διευθύνει τας συνε¬ 
δριάσεις του Δ.Σ., υπογράφει τα πρακτικά και επιβλέπει 
την διαχείρισιν του Ταμείου. Υπογράφει ή έγγραφον και 
σύμβασιντου Ιδρύματος. Το Διοικητικόν Συμβούλιον δυ¬ 
νατοί με απόφασιν του να αναθέτη την εκπροσωπηοιν του 
Ιδρύματος δια την εκτέλεσιν συγκεκριμένων πράξεων εις 
μέλος του Διοικητικού Συμβουλίου ή εις τρίτον πρόσω- 
πον. 

γ) Το Διοικητικόν Συμβούλιον άποφασιζει δια τας επεν¬ 
δύσεις και τας πλέον ασφαλείς τοποθετήσεις των κεφα¬ 
λαίων του Ιδρύματος, δια την απόκτησιν, μεταβιβασιν ή υ- 
ποθήκευσιν περιουσιακών αυτού στοιχείων και δια την εκ- 
μίσθωσιν ή μίσθωσιν κινητών ή ακινήτων. Αποδέχεται ή 
αποποιείται δωρεάς, κληροδοσίας και κληρονομιάς. Ε¬ 
γείρει αγωγός, συμβιβάζεται και παραιτείται σε πάσαν α- 
νοιγείσαν δίκην ή εξώδικον διαδικασίαν. 

δ) Το Διοικτιτικόν Συμβούλιον άποφασιζει δια τας προ¬ 
μήθειας δια λογαριασμόν του Ιδρύματος και δια την αύ- 
ξησιν τών πόρων του. 

Άρθρον 5 

Συνεδριάσεις του Διοικητικού Συμβουλίου 

Το Διοικητικόν Συμβούλιον συνεδριάζει κατόπιν προ- 
σκλήσεως του Προέδρου ή του νομίμου αναπληρωτού 
αυτού ή όταν το ζητήσουν με έγγραφον αίτησιν των τρία 
(3) τουλάχιστον μέλη, τα οποία θα αναφέρουν και τα θέ¬ 
ματα τα οποία θά συζητηθούν. 

Το Διοικητικόν Συμβούλιον λογίζεται εις απαρτίαν και α¬ 
ποφασίζει νομίμως όταν είναι παρόντα τουλάχιστον τέσ¬ 
σερα (4) μέλη. Αι αποφάσεις του Διοικητικού Συμβουλίου 
λαμβάνονται κατά πλειοψηφίαν Εις περίπτωσιν ισοψη 
φίας υπερισχύει η ψήφος του Προέδρου. 

Άρθρον6 

Προσωπικό του Ιδρύματος 

Αι θέσεις του Προσωπικού ορίζονται ώς ακολούθως: 

- Μία (1) θέσις διευθυντού. 

- Δύο (2) θέσεις γραφέων. 

Με τον εσωτερικόν Κανονισμόν λειτουργίας, εξειδικεύ¬ 
ονται τα καθήκοντα του προσωπικού και μπορούν να δη- 
μιουργώνται και άλλαι θέσεις δια την κάλυψιν των ανα¬ 
γκών του Ιδρύματος, το οποίον όμως κατά κανόνα θα λει- 
τουργή με πρόσωπα απασχολούμενα εθελοντικώς και 
αμισθί. Η πλήρωσις των θέσεων είναι δυνητική. 

Άρθρον 7 

Πόροι του Ιδρύματος 

Πόροι του Ιδρύματος είναι: 

α) Αι εκάστοτε επιχορηγήσεις εκ μέρους του Γενικού ή 
των Ενοριακών Φιλοπτώχων Ταμείων της Ιεράς Μητροπο- 
λεως Δημητριάδος και Αλμυρού, του Ελληνικού Δημοσί¬ 
ου ή Νομικών Προσώπων Δημοσίου ή Ιδιωτικού Δικαίου. 

β) Αι επιδοτήσεις αι οποίαι διατίθενται μετά από από- 
φασιν της Ιεράς Συνόδου, σχετικά μέ το έργο του Ιδρύ¬ 
ματος σε όλη την Ελλάδα. 

γ) Αι εισφορές των Δήμων Περιφέρειας της Ιεράς Μη¬ 
τροπόλεως Δημητριάδος και Αλμυρού, ή άλλαι επιδοτή¬ 
σεις από Ο.Τ.Α. 

δ) Αι πρόσοδοι από εράνους, οί οποίοι διενεργούνται α¬ 
πό το Διοικητικόν Συμβούλιον σύμφωνα με τας κείμενος 
διατάξεις, μετά από έγκρισιν της Ιεράς Μητροπόλεως Δη- 
μητριάδος και Αλμυρού. 

ε) Αι δωρεαί, κληρονομίαι, κληροδοσίαι και λοιπαί πό¬ 
σης φύσεως προσφοραί εις χρήμα, είδη ή ακίνητα. 

στ) Τυχόν καταβαλλόμενα ποσά από χρήστας των υπη¬ 
ρεσιών του Ιδρύματος. 

ζ) Αι πρόσοδοι από την εκποίησιν ακινήτων του Ιδρύμα¬ 
τος. 

η) Επιδοτήσεις πάσης φύσεως από Διεθνείς Οργανι¬ 
σμούς. 

θ) Πάν έτερον έσοδον, το οποίον δεν προβλέπεται ανω¬ 
τέρω, μετά από ειδικήν απόφασιν του Διοικητικού Συμ¬ 
βουλίου, εις την οποίάν θα ορίζεται ειδικώς η νομιμότης 
της σχετικής πράξεως αποδοχής αυτου τού εσόδου και 
αν τούτο εξυπηρετεί τους σκοπούς του Ιδρύματος. 

Άρθρον 8 

Δωρηταί, Ευεργέται, Μεγάλοι Ευεργέται 

Τ ο Διοικητικόν Συμβούλιον μπορεί νά ανακηρύσσει Δω- 
ρητάς, Ευεργέτας και Μεγάλους Ευεργετείς του Ιδρύμα¬ 
τος, είτε εν ζωή ευρισκομένους, είτε μετά θάνατον. 

Δωρηταί ανακηρύσσονται οι προσφέροντες εις το Ί¬ 
δρυμα χρηματικά ποσά ή περιουσιακά στοιχεία αξίας 
100.000 έως 500.000 δραχμών, Ευεργέται από 500.000 
μέχρι 1.000.000 δραχμών και Μεγάλοι Ευεργέται από 
1.000.000 δραχμών και άνω. 

Δωρηταί δύνανται να ονομάζονται από το Διοικητικόν 
Συμβούλιον και Πρόσωπα, τα οποία προσέφεραν εις αυ¬ 
τό άλλας εξαιρετικός υπηρεσίας. Τα ονόματα των δωρη¬ 
τών, ευεργετών και μεγάλων ευεργετών δύνανται να ανα- 
γράφωνται εις μαρμαρίνην πλάκα, αναρτωμένην εις κα¬ 
τάλληλον χώρον εις το κτήριον του Ιδρύματος. 

Αρθρον 9 
Τηρούμενα Βιβλία 

Το Ίδρυμα τηρεί τα επόμενα βιβλία: 
α) Βιβλίον περιουσιακών στοιχείων, εις το οποίον κατα- 
χωρείται η κινητή και ακίνητος περιουσία του. 
β) Βιβλίον Πρωτοκόλλου. 

γ) Βιβλίον Αποφάσεων και Πρακτικών του Διοικητικού 
Συμβουλίου, 
δ) Βιβλίον Αποθήκης, 
ε) Βιβλίον Ταμείου, 
στ) Γ ραμμάτια εισπράξεων, 
ζ) Εντάλματα Πληρωμών. 

Τ α ανωτέρω βιβλία πρέπει να φέρουν ίδιαν αρίθμησιν το 
καθ' ένα κατα φύλλον και να είναι θεωρημένα από την Ιε¬ 
ρόν Μητρόπολιν Δημητριάδος και Αλμυρού. 

Αρθρον10 

Έλεγχος του Ιδρύματος 

Οικονομικός και πας έτερος έλεγχος διενεργείται από 
την Ιεράν Μητρόπολιν Δημητριάδος και Αλμυρού. Το Δη¬ 
μόσιον δικαιούται να ενεργήση έλεγχον, συμφώνως με 
τας κειμένας διατάξεις έφ’ όσον προηγουμένως ειδοποι¬ 
ηθεί εγγράφως ο Πρόεδρος του Ιδρύματος. 

Άρθρον11 

Διάλυσις του Ιδρύματος 

Το Ίδρυμα διαλύεται με απόφασιν της Ιεράς Συνόδου, 
κατόπιν ομοφώνου και αιτιολογημένης αποφάσεως του 


Διοικητικού Συμβουλίου με την παρουσίαν όλων των με¬ 
λών του. Εις την περίπτωσιν αυτήν, η κινητή και ακίνητος 
περιουσία του Ιδρύματος περιέχεται εις την Ίεράν Μη- 
τρόπολιν Δημητριάδος και Αλμυρού, η οποία υποχρεού- 
ται να χρησιμοποιήσει αυτήν δια άλλον παρεμφερή σκο¬ 
πόν, κατά την ελευθέραν και απόλυτο κρίσιν του Μητρο¬ 
πολίτου. 

Αρθρον 12 

Τροποποίησιςτου Οργανισμού 

Ο παρών Οργανισμός τροποποιείται από την Ιεράν Σύ¬ 
νοδον, μετά από απόφασιν του Διοικητικού Συμβουλίου 
του Ιδρύματος. 

Η απόφασις λαμβάνεται δια πλειοψηφίας τουλάχιστον 
των τεσσάρων μελών του Συμβουλίου και δημοσιεύεται 
ως και ο παρών Οργανισμός. 

Άρθρον13 

Εσωτερικός Κανονισμός 

Με Εσωτερικόν Κανονισμόν ο οποίος θα εκπονηθή από 
το Διοικητικόν Συμβούλιον, θα καθορισθούν ιδιαιτέρως ό¬ 
λα όσα αφορούν εις τα λοιπά θέματα και πάσα άλλη λε¬ 
πτομέρεια η οποία αφορά την διοίκησιν του Ιδρύματος, 
τον τρόπον διατηρήσεως των σχετικών βιβλίων, τας προϋ¬ 
ποθέσεις παροχής υπηρεσιών και αγαθών, ώς και κάθε άλ¬ 
λο θέμα το οποίον ανάγεται εις την εύρυθμον λειτουργίαν 
του Ιδρύματος. Μέχρι της συντάξεως του Εσωτερικού Κα¬ 
νονισμού τα σχετικά θέματα θά ρυθμίζονται κατα περί- 
τττωσιν με απόφασιν του Διοικητικού Συμβουλίου. 

Αρθρον 14 

Ίδρυσις Παραρτημάτων 

Με πρότασιν των Εκκλησιαστικών Συμβουλίων των Ιε¬ 
ρών Ναών της Ιεράς Μητροπόλεως Δημητριάδος και Αλ¬ 
μυρού και με έγκρισιν του Διοικητικού Συμβουλίου του Ι¬ 
δρύματος επιτρέπεται ή ίδρυση Παραρτημάτων εις την 
Περιφέρειαν της Ιεράς Μητροπόλεως. 

Τα της λειτουργίας αυτών ρυθμίζονται ως και του κε¬ 
ντρικού. 

Αρθρον 15 

Παν θέμα το οποίον ανακύπτει κατά την εφαρμογή του 
παρόντος και δεν προβλέπεται ρητώς απ’ αυτόν, ρυθμί¬ 
ζεται με απόφασιν του Διοικητικού Συμβουλίου. 

Αρθρον16 

Η ισχύς του παρόντος άρχιζει από της δημοσιεύσεώς 
του εις την Εφημερίδα της Κυβερνήσεως και εις το Πε¬ 
ριοδικό «ΕΚΚΛΗΣΙΑ». 

Αρθρον 17. 

Από ταςδιατάξεις του Κανονισμού αυτού προκαλείται 
δαπάνη εις βάρος του προϋπολογισμού του Νομικού 
Προσώπου της Ιεράς Μητροπόλεως Δημητριάδος και Αλ¬ 
μυρού, το ύψος της οποίας δεν δύναται να προσδιοριστη, 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 111ουνίου 1999 

Ο Πρόεδρος 

ί Ο Αθηνών ΧΡΙΣΤΟΔΟΥΛΟΣ 

Ο Αρχιγραμματεύς 
Τ Αρχιμ. ΔΑΝΙΗΛ ΠΟΥΡΤΣΟΥΚΛΗΣ 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕίΕΧ 223211 ΥΡΕΤ <3Π * 
ΗΛΕΚΤΡΟΝΙΚΗ ΔΙΕΥΘΥΝΣΗ: ΗΜρ: νννννν.βΙ.ρΓ 
β-πιβίΙ: πν35 <α> 6ΐς)Γ 

ΡΑΧ 52 34 312 

ΥΠΗΡΕΣΙΕΣ Ε 

ΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 


ΠΕΡΙΦΕΡΕΙΑΚΑ ΓΡΑΦΕΙΑ 

Σολωμού 51 


ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 

5225 761 

ΘΕΣΣΑΛΟΝΙΚΗ 



5230 841 

Βασ. Όλγας 227 - Τ.Κ. 54100 

(031) 423 956 

Πληροφορίες δημοσιευμάτων λοιπών Φ.Ε.Κ. 

5225 713 

ΠΕΙΡΑΙΑΣ 



5249 547 

Νικήτα 6-8 Τ.Κ 185 31 

4135 228 

Πώληση Φ.Ε.Κ. 

5239 762 

ΠΑΤΡΑ 


Φωτοαντίγραφα παλαιών Φ.Ε.Κ. 

5248 141 

Κορίνθου 327 - Τ.Κ. 262 23 

(061) 6381 100 

Βιβλιοθήκη παλαιών Φ Ε Κ. 

5248 188 

ΙΩΑΝΝΙΝΑ 


Οδηγίες για δημοσιεύματα Α.Ε. - Ε.Π.Ε. 

5248 785 

Διοικητήριο Τ.Κ. 450 44 

(0651) 87215 

Εγγραφή Συνδρομητών Φ.Ε.Κ και 


ΚΟΜΟΤΗΝΗ 


αποστολή Φ.Ε.Κ. 

5248 320 

Δημοκρατίας 1 Τ.Κ. 691 00 

(0531)22 858 



ΛΑΡΙΣΑ 




Διοικητήριο Τ.Κ. 411 10 

(041) 597449 



ΚΕΡΚΥΡΑ 




Σαμαρά 13 Τ.Κ. 491 00 

(0661)89 127/89 120 



ΗΡΑΚΛΕΙΟ 




Πλ. Ελευθερίας 1, Τ.Κ. 711 10 

(081) 396 223 



ΛΕΣΒΟΣ 




Πλ. Κωνσταντινουπόλεως Τ.Κ. 811 00 Μυτιλήνη 




(0251)46 888/47 533 

ΤΙΜΗ ΦΥΛΛΩΝ ’ Μέ ΧΡ ι 8 σελίδες 200 δρχ. 


ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ _ Απ( ^ § σε ^βες και άνω προσαύξηση 100 δρχ. ανά δσέλιδο ή μέρος αυτού 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ3512 

Α' (Νόμοι. Π Δ.. Συμβάσεις κ.λπ.) 

60.000 δρχ. 

3.000 δρχ. 

Β (Υπουργικές αποφάσεις κ.λπ.) 

70.000 ·· 

3.500 


Γ (Διορισμοί, απολύσεις κ.λπ. Δημ. Υπαλλήλων) 

15.000 ·. 

750 

Μ 

Δ (Απαλλοτριώσεις, πολεοδομία κ.λπ.) 

70.000 » 

3.500 

►» 

Αναπτυξιακόιν Πράξεων (Τ.Α.Π.Σ.) 

30.000 - 

1.500 

» 

Ν.Π.Δ.Δ. (Διορισμοίκ.λπ. προσωπικού Ν.Π.Δ Δ.) 

15.000 ·· 

750 


Παράρτημα (Προκηρύξεις θέσεωνΔΕΠ κ.τλ.) 

5.000 » 

250 

Μ 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 ·> 

500 

» 

Ανώτατου Ειδικού Δικαστηρίου {Α.Ε.Δ.) 

3.000 ·· 

150 

Μ 

Προκηρύξεων Α.Σ.Ε Π. 

10.000 ·> 

500 

» 

Ανωνύμων Εταιρειών & Ε.Π.Ε. 

250.000 ■■ 

12.500 

►> 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » 

12.500 

» 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραντων ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

' Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

*■ Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Ο, οπηρεσίΕς εξυπηρέτησης των πολιτών λειτουργούν καβημερινά από 08.00 έως 13 60 Γ 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 


















